stanford-oval/wikipedia huggingface dataset:
Cotesia autumnatae
Löytyminen

Laji löydettiin Kai Ruohomäen ja Tero Klemolan vetämän Turun yliopiston biologian laitoksen tunturimittarin kannanvaihtelua tutkineen maastontutkimushankkeen yhteydessä. Tutkimuksessa lajia tavattiin Vahdolla, Maskussa, Nousiaisissa ja Naantalissa. Klemolan mukaan näytteitä ei ollut kerätty muualta, joten lajin levinneisyysalue on tätä laajempi.
Laji tunnistettiin Turun yliopiston biologian laitoksen ekologian osaston, eläinmuseon sekä genetiikan ja fysiologian osaston sekä Skotlannin kansallismuseon välisenä yhteistyönä. Ensimmäisen kerran laji kuvattiin julkisuudessa Entomologica Fennica -sarjassa vuonna 2013.
Lajin nimi autumnatae viittaa tunturimittariin (Epirrita autumnata), joita C. autumnatae käyttää toukkavaiheessa hyväkseen.
Così lontani

| ”Così lontani” Ricchi e Poveri |
| --- | --- | --- |

Singlen tiedot
 Albumilta: Allegro italiano
 B-puoli: ”Guarda che luna”
 Julkaistu: 1992
 Tyylilaji: pop
 Kesto: 04.40
 Levy-yhtiö: EMI Italiana
Così lontani on italialaisen  poptrio Ricchi e Poverin single vuodelta 1992. Kappaleen sävelsi ja sanoitti Toto Cutugno. Singlen b-puolena on trion tulkinta Walter Malgonin sävellyksestä "Guarda che luna". "Così lontani" julkaistiin myös Ricchi e Poverin albumin Allegro italiano (1992) avausraitana.
Ricchi e Poveri osallistui kappaleella "Così lontani" San Remon musiikkifestivaaleihin 1992, mutta ei päässyt finaaliin. "Così lontani" ("Niin kaukaiset") on balladi, jonka aiheena on rakastavaisten vieraantuminen toisistaan.
Vuonna 1959 ensimmäisen kerran julkaistu "Guarda che luna" on versioitu kymmeniä kertoja paitsi italiaksi, myös ranskaksi ja suomeksi.
Aiheesta muualla

Chordify.net:  Ricchi e Poveri - Così lontani - Sanremo 1992.m4v Chords
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Così lontani
Käännös suomeksi
Dah

| Dah |
| --- | --- |
 Dah
 Koordinaatit: 13°9′12″N, 4°56′46″W 
Valtio:  Mali
Alue:  Ségoun alue
Piiri:  Sanin piiri
Hallinto:  
 – Hallinnon tyyppi:  maalaiskunta
Väkiluku (2009):  12 900
Infobox OKVirheellinen NIMI-arvo: 
Dah on maalaiskunta ja sen keskuskylä Ségoun alueen Sanin piirissä Malissa. Se sijaitsee 20 kilometriä Sanista etelään. Kunnassa on 12 900 asukasta (vuonna 2009).
Dahin kunta rajoittuu etelässä Sanin piirin Sourountounan, lännessä Diélin ja N’Torosson, pohjoisessa Niasson, Sanin ja Somon sekä idässä Tominianin piirin Yasson kuntiin. Seutu kuuluu Sudanin ja Sahelin siirtymäalueeseen. Pinnanmuodostukseltaan se on tasankoa. Pysyviä vesistöjä ei ole.
Kuntaan kuuluu 26 kylää. Asukkaat ovat bambaroita, miniankoja, fulbeja ja markoja.
Seudun pääelinkeinot ovat maanviljely ja karjanhoito. Djebén alangolla kehitetään riisin viljelyä. Kotieläimiä ovat naudat, lampaat, vuohet, hevoset ja aasit. Lisäksi harjoitetaan keräilyä, pienimuotoista kaupankäyntiä ja käsityöammatteja. Dahissa ja Tourassa pidetään viikoittaiset markkinat.
Kunnan läpi kulkee Sanista etelään johtava maantie RN13. Palveluihin kuuluvat kaksi julkista koulua, seitsemän kyläkoulua, koraanikoulu ja terveysasema.
Axel Andersson

| Axel Andersson> Henkilötiedot |
| --- | --- |
Syntynyt: 10. helmikuuta 2000 (ikä 24) Järna, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  84 kg
Seura
Seura (P):  Anaheim Ducks
Sarja:  NHL
Nyk. seura:  Södertälje SK (Allsvenskan)
Pelinumero:  63
Pelaajaura
Pääsarjaura:  2018–
NHL-varaus:  57. varaus, 2018 Boston Bruins
Axel Andersson (s. 10. helmikuuta 2000 Järna, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue Södertälje SK:ssa lainalla NHL-seura Anaheim Ducksista.
Ura > Seuraura

Andersson on Järna SK:n kasvatti. Hän siirtyi kaudeksi 2015–2016 Södertälje SK:n junioreihin. Andersson voitti J18 Elitissä seuran J18-junioreiden sisäisen tehotilaston lukemalla +15. Kaudeksi 2016–2017 hän siirtyi Djurgårdens IF:n J18-junioreihin. Andersson pelasi suurimman osan kaudestaan kuitenkin seuran J20-junioreissa. Kaudella 2017–2018 hän oli joukkueen tehokkain puolustaja, paras syöttäjä sekä kolmanneksi paras pistemies William Wiån kanssa tehoilla 6+25=31. Andersson voitti koko J20 SuperElitin puolustajien syöttöpörssin ja sijoittui puolustajien pistepörssissä kolmanneksi. Hän voitti myös Djurgårdenin sisäisen tehotilaston lukemalla +14. Andersson vahvisti myös seuran J18-junioreita, jossa hän voitti kauden päätteeksi J18 Allsvenskanin mestaruuden.
Boston Bruins varasi Anderssonin toisella kierroksella 57. pelaajana NHL:n varaustilaisuudessa 2018. Samana kesänä hänet varasi myös OHL-joukkue Kitchener Rangers 51. pelaajana CHL:n varaustilaisuudessa. Andersson teki jo heinäkuussa kolmivuotisen tulokassopimuksen Bruinsin kanssa, vaikka hänellä ei ollut pelattuna ainuttakaan miesten peliä. Andersson siirtyi kaudeksi 2018–2019 lainalle Djurgårdenin SHL-joukkueeseen. Hän teki miesten pääsarjadebyyttinsä Mestarien liigan toisella kierroksella 2. syyskuuta 2018 vieraissa norjalaista Storhamar Ishockeya vastaan. Andersson merkittiin Djurgårdenin nelospuolustajapariin Bobbo Petterssonin viereen. Hän sai ottelussa jääaikaa 7.50 minuuttia ja Andersson keräsi teholukeman –1. Ottelu jäi hänelle siellä alkukauden ainoaksi, kunnes lokakuussa Djurgården lainasi Anderssonin sarjatasoa alemmas HockeyAllsvenskan-joukkue Södertälje SK:n riveihin. Hänen tulokaskautensa toi 41 runkosarjaottelussa viisi syöttöpistettä. Andersson vahvisti kevätkaudella myös Djurgårdenin J20-junioreita, jossa hän voitti kauden päätteeksi SuperElitin pronssia.
Andersson varattiin CHL:ään uudelleen kesällä 2019, kun QMJHL-joukkue Moncton Wildcats varasi hänet 30. pelaajana. Andersson siirtyi joukkueeseen kauden 2019–2020 kynnyksellä lokakuussa. Helmikuussa 2020 Boston Bruins kauppasi Anderssonin, hyökkääjä David Backesin ja saman kesän ensimmäisen kierroksen varausvuoron Anaheim Ducksiin vaihdossa hyökkääjä Ondřej Kašeen. Elokuussa Ducks lainasi Anderssonin kaudeksi 2020–2021 toistaiseksi voimassa olevalla sopimuksella Södertälje SK:n Allsvenskan-joukkueeseen, kunnes NHL:n harjoitusleirit alkavat.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Venäjä 2018 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Bratislava 2017 | jääkiekko |  |
Andersson pelasi alle 18-vuotiaiden MM-kilpailuissa vuonna 2018, jolloin hän voitti pronssia. Andersson pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Andersson pelasi myös World U-17 Hockey Challengessa vuonna 2016, jolloin hän voitti kultaa. Yhteensä Andersson on pelannut 15 nuorten ja 40 poikien maaottelua.
Pelityyli

Elite Prospects -sivuston mukaan Andersson on taitava ja hyvin luisteleva puolustaja, joka on parhaimmillaan hyökkäyspäässä sekä syöttää, kuljettaa kiekkoa ja menee ruuhkatilanteisiin hyvin. Andersson on myös käyttökelpoinen ylivoimapelaaja. Hän laukoo oikealta.
Cote de Pablo

| Cote de Pablo |
| --- | --- |
 Cote de Pablo
Henkilötiedot
Koko nimi:  María José de Pablo Fernández
Syntynyt: 12. marraskuuta 1979 (ikä 44) Santiago, Chile
Näyttelijä
Merkittävät roolit:  Marguerite Cisneros (The Jury) Ziva David (NCIS Rikostutkijat)
Aiheesta muualla
IMDb 
Cote de Pablo (syntymänimeltään María José de Pablo Fernández, s. 12. marraskuuta 1979) on chileläissyntyinen näyttelijä. De Pablo syntyi Santiagossa, mutta muutti lapsena perheensä kanssa Miamiin, Yhdysvaltoihin.
Vuonna 2000 hän valmistui Carnegie Mellon Universitysta, Pittsburghista, pääaineenaan musiikkiteatteri.
De Pablo teki ensiesiintymisensä televisiossa vuonna 1994, jolloin hän toimi juontajana Control-nimisessä televisiosarjassa. De Pablo opiskeli Carnegie Mellon -yliopistossa, josta hän valmistui vuonna 2000 pääaineenaan musiikkiteatteri. Sittemmin hän näytteli muun muassa The Jury -nimisessä minitelevisiosarjassa. Vuonna 2005 de Pablo sai Ziva Davidin roolin NCIS Rikostutkijat -televisiosarjassa. Pablo jätti sarjan kymmenennen tuotantokauden jälkeen. Hänen viimeinen esiintymisensä sarjassa oli 11. kauden toisessa jaksossa entisenä agenttina. De Pablo teki paluun sarjaan kauden 16 lopussa.
Vuonna 2014 de Pablo oli mukana tositapahtumiin perustuvassa The 33¨- elokuvassa.
Aiheesta muualla

Cote de Pablo Internet Movie Databasessa. (englanniksi)
Cuernavaca

| Cuernavaca (Cuauhnáhuac) |
| --- | --- |

 vaakuna
 Cuernavaca
 Koordinaatit: 18°55′N, 99°13′W 
Valtio:  Meksiko
Osavaltio:  Morelos
Perustettu:  1714
Korkeus:  1500 m
Väkiluku (2014):  349 700
Aikavyöhyke:  UTC-6
 – Kesäaika:  UTC-5
Infobox OKVirheellinen NIMI-arvo: 
Cuernavaca on Morelosin osavaltion pääkaupunki Meksikossa. Vuonna 2014 siellä oli noin 350 000 asukasta.
Kaupunki sijaitsee noin 65 km liittovaltion pääkaupungista Mexicosta etelään. Sitä kutsutaan "ikuisen kevään kaupungiksi", ja sen miellyttävä ilmasto on houkutellut sinne Meksikon yläluokkaa asteekkihallitsijoista alkaen.
Vuonna 2010 huumeisiin liittyvät väkivaltaisuudet levisivät Cuernavacaan. Noin 50 ihmistä surmattiin huumekartellien välisessä valtataistelussa.
Aiheesta muualla

Kuvia tai muita tiedostoja aiheesta Cuernavaca Wikimedia Commonsissa
Cuepoint Records

| Cuepoint Records |
| --- | --- |
Perustettu:  1995
Perustajat:  Ralf-Oliver Müller Jan Wayne
Tilanne:  aktiivinen
Jakelijat:  DJ Beat Records Scandinavia
Tyylilajit:  dance, hard trance, hands up
Kotimaa:  Saksa
Sijainti:  Hampuri
Kotisivu
Infobox OKNimi-testi OK: 
Cuepoint Records, johon Deutsche Dance Records myös kuuluu, on saksalainen tanssimusiikkiin erikoistunut levymerkki. Sen omistavat Ralf-Oliver Müller ja Jan Wayne. Se perustettiin vuonna 1995, jolloin se aloitti vinyylilevyjen kauppana, ennen varsinaista levy-yhtiötoimintaa. Levymerkki julkaisee muun muassa handsup-, trance- ja dancecoremusiikkia. Cuepoint Recordsin tunnetuimpiin artisteihin kuuluvat mm. Jan Wayne sekä Gorgeous X. DJ Gollumin ylläpitämä Global Airbeatz oli levymerkin alaisuudessa, mutta siirtyi uusien julkaisujen osalta Zooland Recordsiin vuonna 2011.
Suomessa ja muualla pohjoismaissa osan levymerkin musiikista julkaisee DJ Beat Records Scandinavia.
Aiheesta muualla

Cuepoint Recordsin kotisivut
Chung Chung-hoon

| Chung Chung-hoon> 정정훈.Henkilötiedot |
| --- | --- |
Syntynyt: 15. kesäkuuta 1970 (ikä 54) Soul, Etelä-Korea
Ammatti:  elokuvaaja
Muut tiedot
Aktiivisena:  1996–
Merkittävät teokset:  Oldboy  Lady Vengeance  The Handmaiden  Se  Last Night in Soho 
Chung Chung-hoon (hangul: 정정훈; s. 15. kesäkuuta 1970 Soul) on eteläkorealainen elokuvaaja, joka tunnetaan yhteistyöstään Park Chan-wookin kanssa sekä elokuvista Minä & Earl & kuolemansairas tyttö (2015), Se (2017) ja Last Night in Soho (2021).
Valikoitu filmografia

Oldboy (2003)
Three... Extremes (osio Cut, 2004)
Lady Vengeance (2004)
I'm a Cyborg, But That's OK (2006)
Thirst (2009)
Stoker (2013)
Minä & Earl & kuolemansairas tyttö (2015)
The Handmaiden (2016)
Se (2017)
Zombieland: Double Tap (2019)
Last Night in Soho (2021)
Uncharted (2022)
Obi-Wan Kenobi (televisiosarja, 2022)
Aiheesta muualla

Chung Chung-hoon Internet Movie Databasessa. (englanniksi)
DK Bongo

DK Bongo-rummut.
DK Bongo on bongorumpujen näköinen ohjain Nintendo GameCubelle. Rumpuohjainta voidaan käyttää erityisesti niitä varten suunnitelluissa peleissä, kuten Donkey Kongassa ja sen jatko-osassa Donkey Konga 2:ssa. Rummut on suunniteltu Donkey Kong -pelissä ilmestyvien tynnyreiden mukaisesti. Rummut ovat kovaa muovia päällysosaa lukuun ottamatta, joka on eräänlaista kumia. Ohjaimeen on sisäänrakennettu mikrofoni, joka tunnistaa muun muassa taputtamisen.
DK Bongoa hyödyntävät pelit

Donkey Konga
Donkey Konga 2
Donkey Konga 3 (Vain Japani)
Donkey Kong: Jungle Beat
Aiheesta muualla

DK Bongo -lisärumpuohjain Nintendo Suomen kotisivuilla
Cristóbal Oudrid

Cristóbal Oudrid
Cristóbal Oudrid (7. helmikuuta 1825 Badajoz – 13. maaliskuuta 1877 Madrid) oli espanjalainen säveltäjä, pianisti ja kapellimestari.
Oudrid sai varhaista pianonsoiton ja laulun opetusta isältään, joka oli muusikko Badajozissa pääpaikkaansa pitäneille Napoleonin joukoille. Oudrid myös opiskeli itsenäisesti trumpetin- ja oboensoittoa. Vuonna 1844 hän muutti Madridiin. Siellä hän sai tukea Ramón de Mesonero Romanosilta ja tapasi Baltasar Saldonin, jonka avustuksella hän sai ensimmäisiä teoksiaan esitetyiksi julkisesti. Elantonsa Oudrid sai näinä aikoina pianistina esiintymällä. Hän myös sävelsi instrumentille salonkimusiikkia.
Vuonna 1846 Teatro del Príncipessa esitettiin Oudridin ensimmäinen lyhyt näyttämöteos, zarzuela andaluza nimeltään La venta del puerto o Juanillo el contrabandista. Seuraavana vuonna Teatro de la Cruzissa esitettiin La pradera del canal, jonka Oudrid oli säveltänyt yhteistyössä Luis Cepedan ja Sebastián Iradierin kanssa. Oudrid työskenteli zarzuelan edistämisen parissa Teatro del Circossa, Teatro Variedadesissa ja lopulta Teatro de la Zarzuelassa. Hän sävelsi sekä yksin että yhteistyössä Francisco Asenjo Barbierin, Joaquín Gaztambiden, Rafael Hernandon sekä José Inzengan kanssa. Hän myös perusti Gaztambiden, Asenjo Barbierin, Inzengan, Luis de Olonan ja Francisco Salasin kanssa zarzuelan edistämistä varten taiteellisen ja musiikillisen seuran.
Oudridin yksin säveltämistä teoksista menestyksekkäimpiä olivat Buenas noches señor Don Simón (1852), El postillón de la Rioja (1856), El último mono (1859) ja Memorias de un estudiante (1860). Hän laati myös musiikin Juan Lombían näytelmään El sitio de Zaragoza. Kapellimestarina Oudrid johti myös italiankielistä oopperaa. Vuonna 1870 hänestä tuli Teatro Realin musiikillinen johtaja. Hän kuoli Teatro Realissa pidetyn harjoituksen aikana maaliskuussa 1877. Viimeisinä vuosinaan Oudrid oli keskittynyt erityisesti työskentelyyn kapellimestarina; suurimuotoinen kolminäytöksinen zarzuela Ildara (1874) osoittautui vastaanotoltaan epäonnistuneeksi. Viimeiseksi Oudridin näyttämöteokseksi jäi Fernández Caballeron kanssa sävelletty Blancos y azules (1876).
Aiheesta muualla

IMSLP: nuotteja
Chateau Musar

Chateau Musarin viinitila (sinisellä) ja sen omistamia viinitarhoja Bekaanlaaksossa (oranssilla).
Château Musar on vuonna 1930 perustettu libanonilainen viinitalo, joka sijaitsee Libanonissa Ghazirissa, noin 25 kilometriä pääkaupungista Beirutista pohjoiseen. Château Musar tuottaa puna-, valko- ja roseeviinejä sekä arrakkia. Chateau Musar ei omista viinipalstoja vaan ostaa rypäleensä Bekaanlaaksosta, jossa Musarin viineihin viljellään pääosin punaisista rypäleistä cabernet sauvignonia, cinsaultia, carignania, syrah'ta sekä grenachea ja valkoisista rypäleistä libanonilaisia obaidehia ja merwahia. Musarilla on kolme eri punaviiniä, Chateau Musar, Chateau Musar "Hochar Père & Fils" ja Chateau Musar "Jeune"; kaksi valkoviiniä Chateau Musar White ja Chateau Musar "Jeune White" sekä roseeviinit Chateau Musar Rose ja Chateau Musar "Jeune Rose".
Chateau Musarin punaviinit nousivat kansainväliseen suosioon 1980-luvun alkupuolella, ja vuonna 1984 viinilehti Decanter valitsi viinitilan johtajan Serge Hocharin vuoden viinintekijäksi.
Historia

Gaston Hochar perusti Chateau Musarin viinitilan Libanoniiniin 20-vuotiaana vuonna 1930, kun alue oli Ranskan siirtomaana. Toisen maailmansodan aikana paikalliset Ranskan armeijan joukot olivat tärkeä asiakaskunta, ja ranskalaiset upseerit pitivät Musarin ranskalaistyylisistä punaviineistä. Sodan aikana Musarin perustaja Gaston Hochar tutustui ranskalaiseen upseeriin Ronald Bartoniin, joka sattui olemaan Bordeaux'n Saint-Julienin alueen arvostettujen Château Léoville Bartonin ja Château Langoa-Bartonin osaomistaja. Gaston Hochar sai paljon viininviljelyn vaikutteita Ronald Bartonilta, ja Gastonin poika Serge Hochar lähti Bordeaux'n yliopistoon opiskelemaan viininviljelyä. Gaston nimesi Bartonin mukaan toisen poikansa Ronald Hocharin.
Vuosi 1959 oli käännekohta Chateau Musarilla, sillä nuoremman polven jäsenet Serge Hochar ja hänen veljensä Ronald ottivat viininviljelyn isältään haltuunsa. Serge Hochar hoiti viininviljelyä ja Ronald markkinointia ja myyntipuolta. Vielä 1960- ja 1970-luvulla Chateau Musarin viinit myytiin pääosin maan sisäisille markkinoille, mutta vuonna 1975 alkanut viisitoistavuotinen Libanonin sisällissota murskasi kotimaiset markkinat.
Chateau Musarin punaviinit alkoivat saada suurta kansainvälistä huomiota 1980-luvulla, kun vuonna 1979 arvostettu brittiläinen viinikriitikko maistoi vuoden 1967 Chateau Musarin punaviiniä ja piti sitä löytönä.
Ronald Hocharin ansiosta Musarin viinejä myytiin pian niin Ranskan, Saksan, Britannian kuin Yhdysvaltojenkin markkinoilla, ja vuonna 1984 arvostettu viinilehti Decanter nimesi Serge Hocharin vuoden viinintekijäksi.
Viinit

Chateau Musarilla ei ole omia viinipalstoja, vaan talo ostaa rypäleet viininviljelijöiltä Bekaanlaaksosta. Kansainvälisesti Chateau Musarin viinit ovat suosittuja libanonilaisen ruoan kanssa.[lähde? ]
Chateau Musar tuottaa seitsemää viiniä ja arrakkia. Talon ykkösviini, "Chateau Musar Red" koostuu cabernet sauvignonista, cinsaultista, carignanista, ja se sisältää joskus myös hieman syrah'ta. Viinin cuvee eli rypäleiden sekoitus saattaa vaihdella vuosittain, mutta rypäleet pysyvät samoina. Chateau Musar Redin valmistuksessa rypäleet käyvät useita vuosia betonitankeissa ja tammitynnyreissä, minkä jälkeen viini vasta pullotetaan ja myydään markkinoille. Pitkän valmistus- ja valintaprosessin takia Musar Red tunnetaan pitkästä kypsymispotentiaalistaan. Kakkosviini Chateau Musar Hochar Père & Fils koostuu cinsaultista, grenachesta, carignanista ja cabernet Sauvignonista. Musar tekee "Jeune" -sarjan (ranskaa, nuori) puna-, valko- ja roseeviinejä, jotka kypsyvät lyhyemmän aikaa ja ovat markkinoilla huomattavasti edullisempia kuin Musarin ykkösviinit. Musarin valkoviinit koostuvat paikallisesta obaidehista ja merwah'sta, jotka rypäleinä ovat chardonnayn ja sémillonin kaukaisia sukulaisia.
Aiheesta muualla

Kuvia tai muita tiedostoja aiheesta Chateau Musar Wikimedia Commonsissa
Pullo Chateau Musarin punaviiniä, joka on talon ykkösviini.
Cuglieri

| Cuglieri (Cùllieri) |
| --- | --- |
 Sijainti Oristanon maakunnassa
 Cuglieri
 Koordinaatit: 40.188°0′0″N, 8.567°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  120,54 km²
Korkeus:  479 m
Väkiluku:  2 671
Aikavyöhyke:  UTC+1
 – Kesäaika:  UTC+2
Postinumero:  09073
Suuntanumero(t):    0785
Rekisterikilpi:  OR
 
 http://www.comune.cuglieri.or.it 
Infobox OKVirheellinen NIMI-arvo: 
Cuglieri (sardiksi Cùllieri) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 2 671 asukasta (vuonna 2016) ja sen pinta-ala on 120,54 neliökilometriä. Se sijaitsee 479 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Cuglieri Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Dareios-maalari

| Dareios-maalari |
| --- | --- |
 Yksityiskohta Dareios-maalarin maalaamasta niin kutsutusta Rhesos-krateerista, n. 340 eaa.
Henkilötiedot
Syntynyt: 300-luku eaa.
Kuollut: 300-luku eaa.?
Ammatti:  vaasimaalari
Taiteilija
Aktiivisena:  n. 340–320 eaa.
Taidesuuntaus:  punakuviokeramiikka
Kuuluisimpia töitä:  Dareios-vaasi
Dareios-maalari oli antiikin kreikkalainen vaasimaalari, joka maalasi apulialaista eteläitalialaista punakuviokeramiikkaa. Hän toimi klassisella kaudella noin vuosina 340–320 eaa. Maalarin oikeaa nimeä ei tunneta. Tutkimuksessa käytetty nimitys perustuu hänen tunnetuimman teoksensa Dareios-vaasin kuva-aiheeseen.
Dareios-maalari toimi mahdollisesti Taraksessa. Hän oli aikansa apulialaisen keramiikan merkittävin edustaja, ja hänellä oli suuri jälkivaikutus. Dareios-maalari maalasi erityisesti voluuttikrateereja, amforoita ja lutroforoksia. Osa vaaseista on hyvin suurikokoisia, jopa noin metrin korkuisia. Hänen kuva-aiheensa ovat pääosin peräisin kreikkalaisesta tragediasta, erityisesti Euripideelta, sekä mytologiasta. Henkilöhahmot on usein nimettu vaaseihin piirtokirjoituksilla.
Teoksia

Amfora, n. 340–330 eaa.
Yksityiskohta edellisestä.
Pelike, n. 340–330 eaa.
Yksityiskohta edellisestä.
Lutroforos, n. 340–330 eaa.
Dareios-vaasi, maalarin nimivaasi, n. 340–320 eaa.
Dinos, n. 340–320 eaa.
Kalalautanen, n. 340–320 eaa.
Lutroforos, n. 330–320 eaa.
Fiale, n. 330–320 eaa.
Auto Bassadone

| Auto Bassadone Oy |
| --- | --- |

 Auto Bassadone Vantaalla.
Yritysmuoto:  osakeyhtiö
Toimitusjohtaja:  Tomi Orava
Kotipaikka:  Vantaa
Toimiala:  Moottoriajoneuvojen ja niiden osien ja varusteiden vähittäiskauppa
Liikevaihto:  153,1 milj. euroa (2022)
Liikevoitto:  -2,4 milj. euroa (2022)
Henkilöstö:  145 (2022)
Emoyhtiö:  Bassadone Automotive Nordic Oy
Kotisivu:  http://www.autobassadone.fi
Infobox OKVirheellinen NIMI-arvo: 
Auto Bassadone Oy (aiemmin Autoverkkokauppa.fi) on suomalainen autoliikeketju, joka on osa Bassadone Automotive Nordicia.
Historia > Yhtiön taustaa (1997–2014)

Mikko Ennevaara ja hänen vaimonsa Carita Ennevaara perustivat Simetronin vuonna 1997. Yhtiö myi aluksi Suzuki-autoja. Yritys laajensi vuonna 2001 korealaiseen Hyundai-automerkkiin.
Vuonna 2003 gibraltarilainen Bassadone Automotive Group-yhtiö osti yhtiöstä 50 prosentin osuuden. Vuonna 2007 konserni alkoi maahantuoda japanilaisen Isuzun lava-autoja.
Syksyllä 2008 Ennevaarat myivät Simetronin osakkeensa Bassadone Automotivelle Groupille  Vuonna 2010 alettiin myydä Renault- ja Dacia-autoja. Maaliskuussa 2014 Simetron Groupin uudeksi nimeksi otettiin Bassadone Automotive Nordic. Konserniin kuului viisi maahantuontiyhtiötä (Hyundai, Renault, Dacia, Suzuki ja Isuzu).
Autoverkkokauppa.fi:tä alettiin suunnitella asiakaskokemusten pohjalta vuonna 2013. Yhtiö halusi luoda sivuston, joka yhdistäisi perinteisen autoliikkeen ja verkkokaupan.